laion/Wikipedia-Exotic huggingface dataset:
S בדג זהב

S בדג זהב (S Doradus) הוא אחד הכוכבים הבהירים ביותר בענן מגלן הגדול (גלקסיית לווין של שביל החלב) ובכלל. הכוכב הוא היפר-ענק עם בהירות מוחלטת של 10- אך בגלל מרחקו הרב מכדור הארץ הוא לא ניתן לראיה ללא טלסקופ. הכוכב נמצא במרחק של 169,000 שנות אור (51,815 פארסק) מכדור הארץ וממוקם בקבוצת הכוכבים דג זהב. S בדג זהב הוא הכוכב הבהיר ביותר בצביר הכוכבים NGC 1910 הממוקם בענן המגלני הגדול. הכוכב מסוג משתנה כחול ובהיר וטמפרטורה של 20,000 קלווין. עוצמת הארתו של הכוכב גדולה פי מיליון מזו של השמש. מסתו של S בדג זהב היא 45 מסות שמש, והרדיוס הוא 100–380 רדיוסי שמש. S בדג זהב, באתר אנציקלופדיה בריטניקה (באנגלית) S בדג זהב, בבסיס הנתונים SIMBAD לגרמי שמיים אסטרונומיים
דמויי כחלאים

דמויי כחלאים (שם מדעי: Picocoraciae) היא קבוצה של עופות מתת-מחלקת עופות בתראים המכילים 5 סדרות. אלו עופות שונים בגודל קטן עד בינוני, החיים בין הענפים (למעט בני משפחת הקלאויים) וניזונים בעיקר מחרקים ומיצורים דומים, אף שיאכלו גם פירות וזרעים ואצל כמה מינים גם דגים וחולייתנים אחרים. לכולם מקור גדול וחזק - דבר הבולט בעיקר אצל הקלאוניים ואצל הטוקניים וגם אצל הנקריים, בו הם משתמשים בשביל לאחוז במזונם או לסלק מכשולים או לחורר חור בעצים. ישנם חלוקות אחרות המחשיבות את חלק מהסדרות בקבוצה לקרובות לסדרות אחרות כמו ציפורי שיר, קוקיתאים, טרוגונאים, הואצינאים וטוראקיים. סדרה קלאונאים (Bucerotiformes) משפחה קלאוניים (Bucerotidae) משפחה קלאויים (Bucorvidae) - בה סוג אחד קלאו קרקע סדרה דוכיפתאים (Upupiformes) משפחה דוכיפתיים (Upupidae) - בה סוג אחד דוכיפת (Upupa ) משפחה דוכיפתיות עצים (Phoeniculidae) קבוצה Picodynastornithes סדרה כחלאים (Coraciiformes) משפחה שלדגיים (Alcedinidae) משפחה כחלים-קרקעיים (Brachypteraciidae) משפחה כחליים (Coraciidae) משפחה קורוליים (Leptosomidae) - בה סוג ומין יחיד קורול (Leptosomus discolor) משפחה שרקרקיים (Meropidae) משפחה מומוטיים (Momotidae) משפחה טודיים (Todidae) - בה סוג אחד טודי (Todus) סדרה נקראים (Piciformes) משפחה אוביליים (Indicatoridae) משפחה ליביים (Lybiidae) משפחה פופיים (Bucconidae) משפחה יקמראים (Galbulidae) משפחה ברבטים אמריקאים (Capitonidae) משפחה ברבטי טוקן (Semnornithidae) - בה סוג אחד ברבט טוקני (Semnornis) משפחה מגליימיים (Megalaimidae) משפחה נקריים (Picidae) משפחה טוקניים (Ramphastidae)
סמל ניו יורק

סמל מדינת ניו יורק הוא חותם הכולל שלט אצולה בו מופיעות שתי דמויות התומכות במגן – מימין, אלת הצדק שעיניה מכוסות והיא אוחזת בחרב ומאזניים וכך מסמלת חופש בחוק. משמאל אלת החירות האוחזת בידה במטה ובמצנפת פריגית – מצנפת החירות – המסמלת את החופש מבריטניה והניצחון במלחמת העצמאות של ארצות הברית. על מגן האבירים מצויר נהר ההדסון ומאחוריו גדות הנהר ושמש. על הנהר מפליגות שתי ספינות המסמלות הן מסחר פנים מדינתי והן מסחר בינלאומי עליהם מתבססת כלכלת המדינה. מעל המגן מצוי גלובוס בו מוצג חצי הכדור המערבי, ומעליו עיטם לבן-ראש – סמל ארצות הברית. מתחת המגן כתוב מוטו המדינה: "אקסלסיור" (Excelsior) מקורו במילה הלטינית שמשמעה – "תמיד קדימה". מדיה וקבצים בנושא סמל ניו יורק בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
כחלים קרקעיים

כחלים קרקעיים (שם מדעי: Brachypteraciidae) היא משפחה של עופות מסדרת הכחלאים, האנדמיים ליערות האי מדגסקר. הם מזכירים מאוד כחלים קטנים ואפורים החיים על קרקעית היער הטרופי, ומכאן שמם. כחלי הקרקע הם עופות בגודל עורב ובעלי מקור גדול וקהה, רגליים חזקות העוזרות לנוע מהר וכנפיים מעוגלות. הם ניזונים מחרקים ומזוחלים שהם מוצאים על קרקע היער. הם ביישנים ומעדיפים להסתתר בצמחייה כשהם נבהלים ולא לעוף. הם אפילו מקננים במחילות על קרקע היער, בניגוד לכחלים האמיתיים. במשפחה ארבעה סוגים: סוג ומין יחיד כחל קרקע קצר-רגל (Brachypteracias leptosomus) סוג ומין יחיד כחל קרקע קשקשי (Geobiastes squamiger) סוג ומין יחיד כחל קרקע ארך-רגליים (Uratelornis chimaera) Atelornis מין כחל קרקע אדמוני (Atelornis crossleyi) מין כחל קרקע דמוי-פיטה (Atelornis pittoides) מדיה וקבצים בנושא כחלים קרקעיים בוויקישיתוף כחלים קרקעיים, באתר ITIS (באנגלית) כחלים קרקעיים, באתר NCBI (באנגלית) כחלים קרקעיים, באתר Animal Diversity Web (באנגלית) כחלים קרקעיים, באתר האנציקלופדיה של החיים (באנגלית) כחלים קרקעיים, באתר GBIF (באנגלית) כחלים קרקעיים, באתר אנציקלופדיה בריטניקה (באנגלית)
מומוטיים

מומוטיים (שם מדעי: Momotidae) היא משפחה של עופות יער מסדרת הכחלאים החיים ביערות הגשם של אמריקה הדרומית ואמריקה המרכזית. המומוטיים הם קרוביהם הרחוקים של הכחלים והשלדגים והם בינוניים בגודלם - עד 50 ס"מ אורך, בעלי נוצות מקושטות וזנב גדול המסתיים בשתי נוצות גדולות דמויות טיפה. מקורם חזק, גדול ומעוקל מעט ומסיכה שחורה צובעת את פניהם. המוטמוטיים מעופפים בין הענפים וצדים חרקים וזוחלים קטנים וכן מלקטים פירות. ביערות קוסטה ריקה הם אף נצפו צדות צפרדעים ארסיות. במשפחה שישה סוגים וארבעה עשר מינים: משפחת מומוטיים (Momotidae) סוג ומין יחיד מוטמוט טודי (Hylomanes momotula) סוג ומין יחיד מוטמוט כחול גרון (Aspatha gularis) סוג מומוט (Momotus) Momotus mexicanus Momotus momota סוג בריפטנגוס (Baryphthengus) Baryphthengus martii Baryphthengus ruficapillus סוג Electron Electron carinatum Electron platyrhynchum סוג ומין יחיד מוטמוט גבת טורקיז (Eumomota superciliosa) מדיה וקבצים בנושא מומוטיים בוויקישיתוף מומוטיים, באתר ITIS (באנגלית) מומוטיים, באתר NCBI (באנגלית) מומוטיים, באתר האנציקלופדיה של החיים (באנגלית) מומוטיים, באתר GBIF (באנגלית) מומוטיים, באתר אנציקלופדיה בריטניקה (באנגלית)
טודי (עוף)

טודי (שם מדעי: Todus) הוא סוג של עוף ממשפחת הטודיים (Todidae) שבסדרת הכחלאים. בני סוג זה אנדמיים לאיים הקריביים ביערות הגשם והם מהקטנים שבבני סדרתם. הטודים הם עופות ירוקים קטנים בעלי מקור צר ושק אדום בוהק תחתיו. הם חיים בין ענפי היער באיי הקריביים. כל מין חי באי שונה ומתמחה בחיים בו. הם מחפשים חרקים קטנים ועכבישים בין העלים והצמחייה וניזונים גם מזוחלים קטנים, דוחיים ופירות. טודי עב מקור (Todus subulatus) טודי קובני (Todus multicolor) טודי ג'מייקה (Todus todus) טודי צר מקור (Todus angustirostris) טודי פוארטו ריקו (Todus mexicanus) מדיה וקבצים בנושא טודי בוויקישיתוף טודי, באתר ITIS (באנגלית) טודי, באתר NCBI (באנגלית) טודי, באתר Animal Diversity Web (באנגלית) טודי, באתר האנציקלופדיה של החיים (באנגלית) טודי, באתר GBIF (באנגלית) טודי, באתר אנציקלופדיה בריטניקה (באנגלית)
ברבטי טוקן

ברבטי טוקן (שם מדעי: Semnornithidae) הם משפחת עופות מסדרת הנקראים ובה סוג אחד - ברבט טוקני (Semnornis). הברבטים חיים רק ביערות אמריקה הדרומית ובעלי מקור אפור מגודל המכוסה בנוצות דמויות שערות שפם בקצה, ראש כחול או צהוב ומוצק וגוף קטן וצבעוני. אורכם הממוצע 20 ס"מ והם מזכירים טוקנים ננסיים וגם קרובי משפחה שלהם. הם נפוצים בעיקר ביערות סבוכים וניזונים מפירות ומחרקים שהם תופסים. הברבטים חיים בקבוצות ובעונת הקינון יכולים להיות 19 ציפורים בתוך קן גדול אחד. כך הם גם ישנים בלילה והם משכימי קום בבוקר. בסוג ברבט טוקני (Semnornis) חיים רק 2 מינים: ברבט חד מקור (Semnornis frantzii) ברבט הטוקן (Semnornis ramphastinus) מדיה וקבצים בנושא ברבטי טוקן בוויקישיתוף ברבטי טוקן, באתר ITIS (באנגלית) ברבטי טוקן, באתר NCBI (באנגלית) ברבטי טוקן, באתר Animal Diversity Web (באנגלית) ברבטי טוקן, באתר האנציקלופדיה של החיים (באנגלית) ברבטי טוקן, באתר GBIF (באנגלית)
ולדימיר גרשנייב

ולדימיר אנאטולייביץ' גרשנייב (ברוסית: Владимир Анатольевич Гречнёв; נולד ב-25 ביולי 1964) הוא כדורגלן עבר רוסי ששיחק בעמדת הקשר, וכיום מאמן. גרשנייב מזוהה בישראל עם קבוצת בית"ר ירושלים בה שיחק 3 עונות, וכונה בפי אוהדיה "גרשון". גרשנייב החל את הקריירה שלו בקבוצת הנוער של המועדון הסובייטי מועדון הכדורגל מוסקבה. בשנת 1984 ערך את הופעת הבכורה שלו בקבוצה הבוגרת של המועדון. בסיבוב השני של עונת 1985 הצטרף לקבוצת טורפדו מוסקבה. לאחר פירוק ברית המועצות עבר לקבוצת שלונסק ורוצלב הפולנית שם שיחק במשך כ-2 עונות. בקיץ 1992, לאחר עליית בית"ר לליגה הבכירה, הצטרף לבית"ר ירושלים כחלק ממסע הרכש לחיזוק הקבוצה יחד עם סרגיי טרטיאק. גרשנייב היה לשחקן משמעותי בעונת האליפות של בית"ר 1992/1993 והרבה להבקיע שערים כאשר בעונתו השנייה בקבוצה הבקיע 19 שערים בכל המסגרות. בעונת 1995 עזב את בית"ר לאחר שנפצע קשה בברכו וחזר לשיקום בקבוצת טורפדו מוסקבה. לאחר מכן חזר לישראל ושיחק בקבוצת הפועל ראשון לציון, אך לאחר חצי עונה חזר לרוסיה ושיחק בקבוצות שונות עד לפרישתו בשנת 1998. לאחר פרישתו שימש כעוזר מאמן בקבוצת חימקי וכמאמן בנוער של מועדון ילדותו. בהמשך שימש גרשנייב מאמן קבוצת הנערים במועדון, ובקבוצת החובבים מועדון הכדורגל מוסקבה. כיום מאמן נוער בטורפדו מוסקבה. הגביע הסובייטי - זכייה: 1986, סגנות: 1988, 1989, 1991 מדליית ארד בליגת העל הסובייטית לשנת 1988 אליפות ישראל (1): 1992/1993 ולדימיר גרשנייב, באתר Transfermarkt ולדימיר גרשנייב, באתר WorldFootball.net ולדימיר גרשנייב, באתר FootballDatabase.eu רון עמיקם, מאיר גבאי, רוני דיאון, אני אוהב אותך בית"ר – תולדות בית"ר ירושלים, פרק שנים-עשר, ולדימיר גרשנייב, עמוד 191, הוצאת Media41LTD
מוסלים מגומאייב

האם התכוונתם ל... מוסלים מגומאייב (מלחין) – מלחין ומנצח אזרי, יליד צ'צ'ניה, מחלוצי המוזיקה הקלאסית באזרבייג'ן מוסלים מגומאייב (זמר) – זמר ומלחין סובייטי ממוצא אזרי; נכדו של המלחין מוסלים מגומאייב
הומל (פירושונים)

האם התכוונתם ל... הומל (מחוז) – אחד מששת מחוזות בלארוס הומל (מחוז משנה) – מחוז משנה במחוז הומל בבלארוס הומל – עיר הבירה של מחוז הומל בבלארוס הומל (כדורגל) – מועדון כדורגל בלארוסי הומל (תומ"ת) – תותח מתנייע שפותח בגרמניה הנאצית במהלך מלחמת העולם השנייה אישים: יוהאן נפומוק הומל – מלחין ופסנתרן וירטואוז ממוצא אוסטרי מריה אינוקנטיה הומל – נזירה ואמנית גרמניה המל
פופיים

פופיים (שם מדעי: Bucconidae) הht משפחת עופות מסדרת הנקראים, קרוביהם הרחוקים של הנקרים. הפופיים חיים ביערות ממקסיקו עד לדרום אמריקה הדרומית. לפופיים עיניים גדולות, מקור חזק ועבה, רגליים קטנות עם אצבעות מפושקות ודמות מסיכה סביב עיניהם. הם חיים בעיקר סביב אגן האמזונאס ברחבי אמריקה הדרומית וצפונה עד למקסיקו. הם חיים ביערות, ערבות טרופיות, כרי דשא והרים. הם חיים על ענפי עצים ושם מחפשים חרקים קטנים ופרוקי-רגליים נוספים, אותם הם תופסים עם מקורם החזק. משפחה פופיים (Bucconidae) סוג Notharchus סוג Bucco סוג Nystalus סוג ומין יחיד פופין אדום גרון (Hypnelus ruficollis) סוג ומין יחיד פופין רומחי (Micromonacha lanceolata) סוג Nonnula סוג ומין יחיד פופין לבן פנים (Hapaloptila castanea) סוג ומין יחיד פופין סנוניתי (Chelidoptera tenebrosa) סוג Malacoptila סוג Monasa מדיה וקבצים בנושא פופיים בוויקישיתוף פופיים, באתר ITIS (באנגלית) פופיים, באתר NCBI (באנגלית) פופיים, באתר האנציקלופדיה של החיים (באנגלית) פופיים, באתר GBIF (באנגלית) פופיים, באתר אנציקלופדיה בריטניקה (באנגלית)
סבסטיאו סלגאדו

סבסטיאן סלגדו (בפורטוגזית: Sebastião Salgado;‏ נולד ב-8 בפברואר 1944) הוא צלם ברזילאי, העוסק בצילום דוקומנטרי וצילום עיתונאות. במהלך הקריירה שלו ביקר סלגדו במעל 120 מדינות בהן עסק בפרויקטי צילום. הוא זכה לתהודה עולמית רחבה ופרסם ספרי צילום רבים. סלגדו זכה במבחר גדול של פרסים ואותות כבוד על עבודתו הצילומית וההומניטרית. סלגדו נולד ב-8 בפברואר 1944, באיימורס, שבמדינת מינאס ז'ראיס בברזיל. הוא החל ללמוד כלכלה וסיים תואר שני באוניברסיטת סאו פאולו. הוא החל לעבוד ככלכלן בארגון הקפה הבינלאומי, ונשלח פעמים רבות לאפריקה מטעם הבנק העולמי, שם גם החל את צעדיו הרציניים הראשונים בצילום. בשנת 1973 הוא עזב סופית את תפקידו ככלכלן והחל לעבוד כצלם, תחילה בצילום עיתונות ובהמשך יותר בתחום הצילום דוקומנטרי. הוא החל לעבוד בסוכנויות צילום, דוגמת סיגמא, גאמה שבפריז ובסופו של דבר, בשנת 1979, בסוכנות מגנום הבינלאומית. בשנת 1994 עזב את סוכנות מגנום, וביחד עם אשתו הקים סוכנות עצמאית בפריז, שם הציג את תמונותיו. הוא במיוחד נטה לצילומים חברתיים במדינות עולם שלישי ומדינות מתפתחות. החל מ-2001 הוא משמש שגריר של רצון טוב של ארגון יוניצ"ף. בשנת 1998 הקים יחד עם אשתו ארגון בשם Instituto Terra, העוסק בשיקום יערות גשם והיער האטלנטי. סלגדו עובד בפרויקטים ארוכי טווח, שהוא יוזם ומתכנן בעצמו. בסופו של דבר הוא מפרסם אותם כספרים. מדיה וקבצים בנושא סבסטיאו סלגאדו בוויקישיתוף אתר האינטרנט הרשמי של סבסטיאו סלגאדו (באנגלית) Instituto Terra (אורכב 03.07.2018 בארכיון Wayback Machine) סבסטיאו סלגאדו, באתר אנציקלופדיה בריטניקה (באנגלית) סבסטיאו סלגאדו, במסד הנתונים הקולנועיים IMDb (באנגלית) סבסטיאו סלגאדו, באתר Discogs (באנגלית)
מגליימיים

מגליימיים או ברבטים אסייתיים (שם מדעי: Megalaimidae) היא משפחת עופות מסדרת הנקראים. הם חיים בדרום-מזרח אסיה ביערות טרופים מטיבט עד אינדונזיה. לבני משפחה זו הכוללת 2 סוגים ו-26 מינים, גוף בינוני במשקל של עד 200 גרם, עיניים גדולות וראש מגודל, מקור עבה ביותר וגוף ירוק עם ראשים צבועים. הרגליים קצרות ומפושקות לשניים לכל כיוון. המגליימיים הם עופות צמחוניים הניזונים בעיקר מפירות (בעיקר מתאנים) אך גם מחרקים שונים, עכבישים וחולייתנים קטנים. משפחה מגליימיים (Megalaimidae) סוג Psilopogon - בו 24 מינים. סוג Caloramphus - בו 2 מינים. מדיה וקבצים בנושא מגליימיים בוויקישיתוף מגליימיים, באתר ITIS (באנגלית) מגליימיים, באתר NCBI (באנגלית) מגליימיים, באתר האנציקלופדיה של החיים (באנגלית) מגליימיים, באתר GBIF (באנגלית)
בית מחוקקים חד-ביתי

בית מחוקקים חד-ביתי הוא שיטת ממשל בה סמכויות החקיקה נתונות לגוף אחד בלבד. זאת בניגוד לבית מחוקקים דו-ביתי, המורכב מבית תחתון ובית עליון. בהכללה, בבית מחוקקים דו-ביתי הבית העליון נדרש לאשר הצעות חוק שאישר הבית התחתון כדי שאלה תהפוכנה לחוקים, ולא די באישור הבית התחתון בלבד. בדרך כלל, השיקול המרכזי לכינון השיטה הפרלמנטרית של בית מחוקקים חד-ביתי הוא חוסר צורך ביצירת שני בתים. שיטת שני הבתים בפרלמנט נועדה, בדרך כלל, להבטיח ייצוג שוויוני למיעוטים אתניים או תת-יחידות בפדרציה. לא אחת שורר מתח בין שני הבתים, כאשר באחד יש רוב לקואליציית מפלגות מסוימת ובשני רוב לקואליציה הנגדית. לעיתים מביא מתח זה לידי כך שבית אחד יחליט על ביטולו של האחר, או על מיזוג שניהם. בית מחוקקים חד-ביתי נפוץ במדינות קומוניסטיות. עם תום המלחמה הקרה, חלק מהמדינות הקומוניסטיות לשעבר שימרו את השיטה וחלקן העדיפו לכונן בית מחוקקים דו-ביתי. מרבית הדמוקרטיות המערביות הן בעלות מבנה דו-ביתי. כמחצית ממדינות העולם פועלות במערך של בית מחוקקים חד-ביתי. עם מדינות אלו נמנות ישראל, הרפובליקה העממית של סין, המדינה בעלת האוכלוסייה השנייה בגודלה בעולם, וקריית הוותיקן, שהיא המדינה עם האוכלוסייה הקטנה בעולם. היתרון המרכזי של השיטה הוא הליך חקיקה פשוט ויעיל יותר. בנוסף, חסידי השיטה טוענים כי בית יחיד מפחית עלויות[דרוש מקור]. חולשתה העיקרית של השיטה הוא הסיכון שבריכוז הכוח. במדינות בהן בעל הרוב בפרלמנט (הרשות המחוקקת) שולט גם בממשלה (הרשות המבצעת), די בהשגת רוב בבית אחד כדי לשלוט בשתי רשויות שלטוניות. במצב זה קיים הסיכון שמגזרים שונים בחברה לא יזכו לייצוג הולם, כיוון שאין להם יכולת להגיע לכדי לכדי רוב. חולשה נוספת היא קיומו של הסיכון שהחוקים לא יעברו דיון ובחינה מספיקים. כאמור, שיטה זו נהוגה גם בישראל, בה הבית היחיד של הפרלמנט הוא הכנסת. בית מחוקקים דו-ביתי בתי מחוקקים לפי מדינה כמו המדינות בארצות הברית, למשל. אשר צידון, בית המחוקקים, ישראל. (בעברית) ערך זה הוא קצרמר בנושא רשויות מחוקקות. אתם מוזמנים לתרום לוויקיפדיה ולהרחיב אותו.
ברבטים אמריקאים

ברבטים אמריקאים (שם מדעי: Capitonidae) הם משפחת עופות מסדרת הנקראים הנפוצים באמריקה הדרומית ואמריקה המרכזית. עופות אלה הקרובים לנקרים בעלי ראש גדול ביותר ומקור חזק ומעוקל בקצוות. הם בעלי מסיכה שחורה סביב עיניהם. הנוצות של הגוף צבעוניות והראשים בולטים. עופות אלה בעלי רגליים קטנות ומפושקות לשניים, מה שעוזר להם לאחוז בענפים. הם חיים בין העצים ביערות טרופיים וניזונים מחרקים ומפירות. הם מקננים בעצים מתים. משפחה ברבטים אמריקאים (Capitonidae) סוג Capito - בו 11 מינים. סוג Eubucco - בו 4 מינים. מדיה וקבצים בנושא ברבטים אמריקאים בוויקישיתוף ברבטים אמריקאים, באתר ITIS (באנגלית) ברבטים אמריקאים, באתר האנציקלופדיה של החיים (באנגלית) ברבטים אמריקאים, באתר GBIF (באנגלית) ברבטים אמריקאים, באתר אנציקלופדיה בריטניקה (באנגלית)
סמיון אלישביץ' שילינגר

סֵמיוֹן אֶלישבִיץ' שִילִינְגֶר (או שפּרִינְגֶר, ברוסית: Семён Элияшевич Шилингер (Шпрингер); ‏1925 או 1919 - אחרי 1 בינואר 1945) היה יהודי סובייטי שעוטר בשלוש הדרגות של עיטור התהילה על פועלו כחייל בצבא האדום במהלך מלחמת העולם השנייה. התגייס מעיר טרנופול ב-6 במאי 1941. נפצע מספר פעמים במהלך המלחמה ב-9 בספטמבר 1941, ב-10 במאי, 27 באוקטובר ו11 באוקטובר 1944. ב-16 באוקטובר 1944 במהלך מבצע ריגה ליד עיירת באלדונה חיסל 2 מקלענים ובניהול אש עזר להשתלט על העיירה ללא נפגעים. על כך הועמד להענקת עיטור הכוכב האדום אך אושר לקבל עיטור התהילה מן הדרגה השלישית. ב-1 בינואר 1945 במהלך הלוחמה עם כוחות ורמאכט באזור סמיגליה (כעת בשטח לטביה) חדר עם יחידתו דרך שדה מוקשים חדר ראשון ליחידת אויב, השתלט על שומר במקום והשיב את הכוח ללא פגע. על כך הוענק לו עיטור התהילה מן הדרגה הראשונה. מקום קבורתו לא נודע אך יש מסמך ממפקדו לאביו על התאריך בו נהרג: 30 בינואר. בסיס נתונים פצועים והרוגים של הצבא האדום במהלך מלחמת העולם השנייה "ממוריאל" (רוסית) [1] Книга памяти воинов-евреев павших в боях с нацизмом 1941-1945, Volume 4 By Н. А. Пивоварова, М. Ф. Марьяновский, И. С. Соболь, Союз евреев инвалидов и ветеранов войны, с. 403/ ספר זיכרון (רוסית) בסיס נתונים פצועים והרוגים של הצבא האדום במהלך מלחמת העולם השנייה "ממוריאל" (רוסית) זיכרון על דם (רוסית) בסיס נתונים "מעשה גבורה של העם" (רוסית) בסיס נתונים "מעשה גבורה של העם" (רוסית) בסיס נתונים "מעשה גבורה של העם" (רוסית) בסיס נתונים "מעשה גבורה של העם" (רוסית) בסיס נתונים פצועים והרוגים של הצבא האדום במהלך מלחמת העולם השנייה "ממוריאל" (רוסית)
שילינגר

שילינגר הוא שם משפחה. האם התכוונתם ל... יוסף שילינגר – מדען ומוזיקאי רוסי יהודי לאסלו שילינגר – מרטיר יהודי הונגרי קומוניסט סמיון אלישביץ' שילינגר – יהודי סובייטי בעל כל הדרגות בעיטור התהילה שילינג
מסיב מישבל

מסיב מישבל הוא רכס באלפים הפיניניים, השוכן בין עמק מטר (Mattertal) ממערב ועמק סאס (Saastal) ממזרח מדרום לו ניתן למצוא את מסיב מונטה רוזה. הפיסגה הגבוהה ביותר ברכס היא הדום שגובהה 4,545 מטרים, והוא ההר השלישי בגובהו באלפים והשני בשווייץ. מקור השם של הרכס הוא קלשון בגרמנית עתיקה שם שניתן לו על ידי האיכרים המקומיים מכיוון שיש בו אוסף פסגות קרובות זו לזו. למעשה ליד פסגת הדום ישנן עוד שתי פסגות משנה קרובות. מלבד פסגת הדום ברכס ישנן עוד 10 פסגות מעל 4,000 מטרים. בצידו המערבי (הפונה למטרטל) ישנם עשרה קרחונים ואילו בצידו המזרחי שבעה. מדיה וקבצים בנושא מסיב מישבל בוויקישיתוף
23 מארינה

23 מארינה הוא גורד שחקים המתנשא לגובה של 392.8 מטר וכולל 88 קומות על-קרקעיות ועוד 4 קומות תת-קרקעיות, המשמש למגורים בדובאי, שבאיחוד האמירויות הערביות. המגדל היה גורד השחקים הגבוה ביותר בעולם המשמש למגורים בלבד, עד השלמת בנייתו של מגדל הנסיכה בדובאי. במגדל 57 בריכות שחייה ולכל דירה בעלת שני מפלסים (דופלקס) מעלית פרטית משלה. בניית המגדל החלה ב-2006 והסתיימה ב-2012. מדיה וקבצים בנושא 23 מארינה בוויקישיתוף 23 מארינה, באתר גורדי השחקים העולמי (באנגלית) ערך זה הוא קצרמר בנושא גורדי שחקים ובנושא דובאי. אתם מוזמנים לתרום לוויקיפדיה ולהרחיב אותו.
פסטיבל קהיר

פסטיבל הסרטים הבינלאומי בקהיר (בערבית: مهرجان القاهرة السينمائي الدولي) הוא פסטיבל סרטים שנתי שנערך בקהיר, מצרים. הפסטיבל החל להיערך בשנת 1976 והיה פסטיבל הסרטים הבינלאומי הראשון שנערך בעולם הערבי, ובכלל, בכל המזרח התיכון. הוא התרחש מדי שנה מאז הקמתו, בחודשי החורף (נובמבר-דצמבר), למעט בשנים 2011 ו-2013, שבהן הוא בוטל עקב מגבלות תקציב ואי-יציבות פוליטית. בשנת 1975, מספר מבקרי קולנוע תהו מדוע פסטיבל ברמה עולמית לא יכול להתרחש במצרים. בתקופה זו חל תור הזהב של הקולנוע המצרי והחלה תעשיית קולנוע מעולה, עדיין הגדולה ביותר בעולם הערבי כיום. פסטיבל הסרטים הבינלאומי בקהיר הושק בשנת 1976. בפסטיבל זה בהשתתפו כ-100 סרטים מ-33 מדינות. במהלך השנים התחלפו האגודות המנהלות את הפסטיבל. הפסטיבל נחשב להזדמנות רצינית מאוד עבור תושבי מצרים להיחשף לסרטים מחוץ למצרים, מלבד סרטים אמריקאים מהוליווד, ובכך להכיר תרבויות חדשות. בשנת 1979, הוזמן לפסטיבל סרטו של מנחם גולן "הקוסם מלובלין", סרט המבוסס על ספרו של יצחק בשביס-זינגר "עושה הנפלאות מלובלין". זוהי הייתה הפעם הראשונה שסרט ישראלי הופיע בפסטיבל. מדיה וקבצים בנושא פסטיבל קהיר בוויקישיתוף אתר האינטרנט הרשמי של פסטיבל קהיר (באנגלית) פסטיבל קהיר, ברשת החברתית פייסבוק פסטיבל קהיר, ברשת החברתית אקס (טוויטר) פסטיבל קהיר, ברשת החברתית אינסטגרם פסטיבל קהיר, סרטונים בערוץ היוטיוב יעקב בר-און, "הקוסם מלובלין" לפסטיבל קאהיר, מעריב, 10 בספטמבר 1979 ערך זה הוא קצרמר בנושא מצרים ובנושא קולנוע. אתם מוזמנים לתרום לוויקיפדיה ולהרחיב אותו.
יעקב אסייג

יעקב אסייג (נולד ב-1 במרץ 1959) הוא כדורגלן עבר ישראלי, ששיחק בעמדת השוער, וכיום עוזר מאמן הפועל כפר שלם. אסייג מזוהה בעיקר עם קבוצת בני יהודה בה שיחק במצטבר כ-12 עונות, ועמה זכה באליפות היחידה בתולדותיה, בעונת 1989/1990. אסייג החל את דרכו במחלקת הנוער של הפועל נצרת עילית, ובגיל 17 נכלל בסגל נבחרת הנוער. עם חזרתה לליגה הבכירה בעונת 1978/1979 החתימה בני יהודה תל אביב את אסייג כמחליף לרוני וסרשפרונג אשר עזב את הקבוצה. אסייג שיחק בבני יהודה במשך שתי עונות בסיומן עבר להפועל חיפה. ב-1980 רשם הישג חסר תקדים כשהצליח לשמור על רשת נקייה במשך 746 דקות ברציפות. בהמשך שיחק גם במכבי יבנה והפועל רמת גן. בעונת 1984/1985 שב לבני יהודה כשזו שיחקה בליגת המשנה, ובתום עונה בודדת שבה הקבוצה לליגה הראשונה. בעונת 1989/1990 זכה אסייג עם הקבוצה באליפות היחידה בתולדותיה. אסייג המשיך בתור שוער הקבוצה עד לעונת 1991/1992. לאחר שמונה עונות רצופות בקבוצה, עבר אסייג לבית"ר ירושלים וזכה עמה בתואר האליפות. בסיום העונה עזב את בית"ר ירושלים והחל לנדוד בין מספר קבוצות עד שפרש ממשחק פעיל בסיום עונת 1998/1999 במדי הפועל לוד. לזכותו של אסייג ארבע הופעות במדי הנבחרת ישראל אשר נערכו במסגרת משחקי ידידות. אסייג הוא השוער הישראלי ששמר על רשת נקייה בהכי הרבה משחקים בהיסטוריה – 171 מתוך 445 משחקי הליגה הראשונה בהם הוא שותף. לאחר פרישתו ממשחק פעיל, עבר לאמן את הפועל נצרת עילית, אך ללא הצלחה יתרה. משם שב לבני יהודה, הפעם לתפקיד מאמן השוערים, הן במחלקת הנוער והן בקבוצת הבוגרים. לקראת סיום עונת 2000/2001, בגיל 42, שב לשער הקבוצה עקב יכולתו הדלה של השוער הראשון, מוני שיקלי, ובכך הפך לכדורגלן הראשון אי-פעם ששיחק בליגה הבכירה בישראל במשך ארבעה עשורים שונים (במשך קרוב לעשור הוא היה היחידי בעל ההישג הזה, עד שהשוער רפי כהן הצליח אף הוא לרשום את אותו הישג, במהלך עונת 2009/2010). עם זאת, לא הצליח אסייג למנוע את ירידת הקבוצה לליגה השנייה. במהלך עונת 2007/2008, הידרדרה בני יהודה לתחתית הטבלה, בעקבות כך החליט מאמן הקבוצה דאז, ניצן שירזי, להתפטר מתפקידו. אסייג הפך באופן זמני, ביחד עם חזי שירזי, למאמן הקבוצה עד להחתמתו של אלי כהן לתפקיד המאמן. לאחר התפטרותו של כהן כ-8 מחזורים לסיום העונה, מונו אסייג ושירזי למאמני הקבוצה עד לתום העונה. עד לסיום העונה ניצחה בני יהודה בשמונה מתוך תשעת משחקיה והצליחה להישאר בליגת העל. אסייג הוסיף לשמש מאמן שוערים של קבוצת הבוגרים ומחלקת הנוער בקבוצת בני יהודה גם בתקופה זו. באוקטובר 2016 מונה למאמן זמני בבני יהודה במקומו של אריק בנדו, אך לאחר כחודשיים בתפקיד מונו באופן קבוע יצחק שום כמנהל ספורטיבי וניסן יחזקאל כמאמן ראשי ואסייג שב לשמש מאמן השוערים של הקבוצה, אולם לקראת סיום העונה פוטרו השניים ואסייג מונה ביחד עם כפיר אדרי למאמן ראשי ואף זכה בגביע המדינה. ב-10 במאי 2022 פוטר מהמועדון.ואז עבר להפועל ראשון לציון כמאמן שוערים ואז להפועל כפר שלם כעוזרו של נועם שוהם. כשחקן: בית"ר ירושלים אליפות ישראל (1): 1992/1993 בני יהודה תל אביב אליפות ישראל (1): 1989/1990 כמאמן: בני יהודה תל אביב גביע המדינה: 2016/2017 מדיה וקבצים בנושא יעקב אסייג בוויקישיתוף יעקב אסייג, באתר ההתאחדות לכדורגל בישראל יעקב אסייג, באתר Transfermarkt יעקב אסייג, באתר FootballDatabase.eu פרופיל המאמן, באתר Transfermarkt רון עמיקם, מאיר גבאי, רוני דיאון, אני אוהב אותך בית"ר – תולדות בית"ר ירושלים, פרק שנים-עשר, יעקב אסייג, עמוד 195, הוצאת Media41LTD אופיר סער ורענן ברנובסקי‏, אחרי מעל 30 שנה במועדון: יעקב אסייג פוטר מבני יהודה, באתר וואלה, 10 במאי 2022
חופמי מגלני

חופמי מגלני (שם מדעי: Pluvianellus socialis) הוא מין ייחודי של חופמי ממשפחת חופמי מגלן (Pluvianellidae) והוא המין היחיד במשפחתו. הוא מצוי רק בדרומה של דרום אמריקה ליד חופי ארגנטינה ומדרים עד לארץ האש. הוא קרוב רחוק של הכיאוניסיים מאנטארקטיקה. חופמים אלה נודדים בחורף לצפון ארגנטינה ונמצאים בשפכי נהרות ובקיץ חוזרים לאזורי החופים הדרומיים. הוא בעל חזה חום גדול, רגליים אדומות וארוכות, מסיכה שחורה על עיניו, מקור שחור ובינוני ונוצות אפורות. המין נודד בלהקות גדולות מעונה לעונה ומחפש בחול חסרי חוליות קטנים או מגרד אותם מאבנים. מדיה וקבצים בנושא חופמי מגלני בוויקישיתוף חופמי מגלני, באתר ITIS (באנגלית) חופמי מגלני, באתר NCBI (באנגלית) חופמי מגלני, בבסיס הנתונים ARKive (באנגלית) חופמי מגלני, באתר GBIF (באנגלית) חופמי מגלני באתר הרשימה האדומה של IUCN
חופמי שדות

חופמי שדות (שם מדעי: Pedionomus torquatus) הוא עוף יחידי בסוגו ובמשפחתו - פדיונומיים (Pedionomidae) שבסדרת החופמאים. מין זה אנדמי לאוסטרליה ובעיקר למדינת ניו סאות' ויילס. זהו עוף קרקע באורך של עד 20 ס"מ ובעל נוצות מנומרות חומות אצל הזכרים והנקבות, הגדולות מהם, בעלות צווארון שחור ולבן מנומר. המקור והרגליים צהובות והנוצות מותאמות להסוואה. החופמי מעופף גרוע אבל יודע לרוץ מהר על הקרקע. הוא מטיל את ביציו על הקרקע. חופמי השדות חי בערבות פתוחות ברחבי דרום-אוסטרליה. מספרו פחת במהירות עקב צמצום הערבות האוסטרליות בשביל פיתוח וכיום הוא מצוי בסכנת הכחדה. מדיה וקבצים בנושא חופמי שדות בוויקישיתוף חופמי שדות, באתר ITIS (באנגלית) חופמי שדות, באתר NCBI (באנגלית) חופמי שדות, בבסיס הנתונים ARKive (באנגלית) חופמי שדות, באתר האנציקלופדיה של החיים (באנגלית) חופמי שדות, באתר GBIF (באנגלית) חופמי שדות, באתר אנציקלופדיה בריטניקה (באנגלית) חופמי שדות באתר הרשימה האדומה של IUCN
המנון הטרנסוואל

פוׁלְקְסְלִיד וָאן טְרַנְסְוָואל (בהולנדית ובאפריקאנס: Volkslied van Transvaal, ההמנון הלאומי של הטרנסוואל) הוא ההמנון הרשמי של הרפובליקה הדרום אפריקאית, הידועה גם בכינויה רפובליקת הטרנסוואל. מדיה וקבצים בנושא המנון הטרנסוואל בוויקישיתוף המנון מדינת אורנג' החופשית המנון דרום אפריקה האזנה להמנון הרפובליקה הדרום אפריקאית, סרטון באתר יוטיוב